Държавен вестник, бр. 4, 2010 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  4
2. В ал. 2 накрая се добавя „,посочена в 
приложение № 5а.“
3. Създава се ал. 6:
„(6) Националната лаборатория по ал. 1, 
т. 2 има следните задължения:
1. да отговаря за провеждането на лаборатор­
ни изследвания, които да откриват наличието 
на КЧС и да идентифицират генетичния тип 
на вирусни изолати, като тези изследвания 
да бъдат провеждани в пълно съответствие с 
изискванията на диагностичното ръководство. 
За тази цел лабораторията може да сключва 
нарочни споразумения с Референтната лабора­
тория на Европейската общност или с други 
национални лаборатории;
2. да отговаря за координирането на стан­
дартите и диагностичните методи, използвани 
във всяка лаборатория за диагностика на КЧС 
на територията на Република България, като:  
а) предоставя диагностични реагенти на 
отделните лаборатории;
б) контролира качеството на всички ди­
агностични реагенти, използвани в страната;
в) периодично организира провеждането на 
сравнителни изследвания;
г) съхранява изолати от вируса на КЧС, 
проявил се при случаи или огнища, възникнали 
на територията на страната.“
§ 2. Глава Х от приложение № 3 към чл. 4, 
ал. 2, т. 1 се изменя така: 
„ Г л а в а  Х
НАЦИОНАЛНА РЕФЕРЕНТНА ЛАБОРАТО­
РИЯ ЗА КЛАСИЧЕСКА ЧУМА ПО СВИНЕ­
ТЕ В РЕПУБЛИКА БЪЛГАРИЯ
Национален диагностичен научноизследо­
вателски ветеринарномедицински институт, 
Секция „Екзотични и особено опасни инфекции“
Национална референтна лаборатория „КЧС 
и АЧС“
ул. Ломско шосе 190, София 1239, България“.
§ 3. Създава се приложение № 5а:
„Приложение № 5а
към чл. 30, ал. 2
Референтна лаборатория на Европейската 
общност 
Institut für Virologie, der Tierärztlichen Hoch-schule 
Hannover, Bünteweg 17, D-30559 Hannover, Germany“.
Допълнителна разпоредба
§ 4. В § 2 от допълнителните разпоредби 
след думите „класическа чума по свинете“ се 
добавя „както и изискванията на чл. 21 от 
Директива 2008/73/ЕО на Съвета от 15 юли 
2008  г. за опростяване на процедурите по 
вписване и публикуване на информация във 
ветеринарната и зоотехническата област и за 
изменение на директиви 64/432/ЕИО, 77/504/
ЕИО, 88/407/ЕИО, 88/661/ЕИО, 89/361/ЕИО, 
89/556/ЕИО, 90/426/ЕИО, 90/427/ЕИО, 90/428/
ЕИО, 90/429/ЕИО, 90/539/ЕИО, 91/68/ЕИО, 
91/496/ЕИО, 92/35/ЕИО, 92/65/ЕИО, 92/66/
ЕИО, 92/119/ЕИО, 94/28/EO, 2000/75/EO, 
Решение 2000/258/ЕО и директиви 2001/89/
EO, 2002/60/ЕО и 2005/94/EO, обнародвана 
в OВ, бр. L 219 от 2008 г., и Анекс 3, точка 
2 и Анекс 4, точка 1 от Директива на Съвета 
2001/89/ЕС от 23 октомври 2001 г. за прилага­
ните в Общността мерки за борба с и контрол 
на класическата чума по свинете.“
Заключителна разпоредба
§ 5. Наредбата влиза в сила от 1 януари 
2010 г.
Министър: М. Найденов
123
МИНИСТЕРСТВО
НА ОБРАЗОВАНИЕТО, 
МЛАДЕЖТА И НАУКАТА
НАРЕДБА № 1 
от 4 януари 2010 г.
за работните заплати на персонала в звената 
от системата на народната просвета
Раздел I
Общи положения
Чл. 1. (1) С наредбата се уреждат редът и 
начинът за определяне на месечните работни 
заплати на педагогическия и непедагогическия 
персонал в звената от системата на народната 
просвета.
(2) Педагогическият персонал включва 
лицата, заемащи длъжностите: директор, по­
мощник-директори по учебната дейност, по 
учебно-производствената дейност и по спортна 
подготовка, ръководител на компютърен каби­
нет, ръководител на филиал в междуучилищен 
център за трудово-политехническо обучение 
(МУЦТПО), учителските и възпитателските 
длъжности, логопед, психолог, педагогически 
съветник, корепетитор, хореограф, педагог, 
ресурсен учител.
(3) Наредбата се прилага при определяне 
на работните заплати на персонала в държав­
ните и общинските детски градини, училища и 
обслужващи звена от системата на народната 
просвета с изключение на обслужващите звена 
по чл. 33а, ал. 1, т. 1, 3, 4 и 6 от Закона за 
народната просвета. 
Чл. 2. Брутната работна заплата се състои от:
1. основна работна заплата;
2. допълнителни трудови възнаграждения;
3. други трудови възнаграждения.